የደቡብ አፍሪካ ምጣኔ ሀብት እስከ በጀት ዓመቱ መጨረሻ ከተተነበየው በላይ እንደሚቀንስ የፋይናንስ ሚኒስትሩ አስታወቁ፡፡
ባሕር ዳር፡ መስከረም 04/2013ዓ.ም (አብመድ) የደቡብ አፍሪካ ምጣኔ ሀብት ዕድገት ቀደም ሲል በመንግሥት ግምጃ ቤት ከተተነበየው የሰባት መቶ በላይ በዚህ በጀት ዓመት (እ.አ.አ 2020) ሊቀንስ እንደሚችል የፋይናንስ ሚኒስትሩ ቲቶ ሙቦዌኒ ተናግረዋል፡፡ ሚኒስትሩ በ2020 (እ.አ.አ) ‘‘ከሁለተኛው ሩብ ዓመት አፈጻጸም ጀምሮ የሀገር ውስጥ ምርት በተከታታይ 51 በመቶ ቀንሷል’’ ብለዋል፡፡
ምክንያቱ ደግሞ በኮሮናቫይረስ ወረርሽኝ የእንቅስቃሴ ገደብ መጣሉ እና ቫይረሱን ለመከላከል በተደረገው ወጪ እንደሆነ ገልጸዋል፡፡ ይህ የኢኮኖሚ አካሄድ እስከ 2020 (እ.አ.አ) አራተኛ ሩብ ዓመት አፈጻጸም ድረስ ማሽቆልቆሉ ሊቀጥል እንደሚችል አመላክተዋል፡፡ ሮይተርስ ሚኒስትሩ ከሲቲ ፕሬስ ጋዜጣ ጋር ያደረጉት ቆይታ ባለው ዘገባ “የዕድገቱ ቅነሳ በብሔራዊ ግምጃ ቤት እና በሀገሪቱ መጠባበቂያ ባንክ ከሚጠበቀው የበለጠ ነው፤ ነገር ግን በዓመቱ የሀገር ውስጥ ምርት ውጤት ቀደም ሲል በፖሊሲ አውጪዎችም ሆነ በሰፊው ገበያ ሊፈጥር ይችላል ተብሎ ከታሰበው በታች ነው” ማለታቸውን አስታውቋል፡፡ከሐምሌ ጀምሮ የሀገሪቱ የመጠባበቂያ የባንክ ክምችት ከ2020 (እ.አ.አ) ትንበያው አጠቃላይ የሀገር ውስጥ ምርት መጠን ወደ 7 ነጥብ 3 በመቶ መቀነሱን አመላክቷል፡፡ አንዳንዶች ቅነሳው ባለሁለት አሀዝ ሊሆን እንደሚችልም ገልጸዋል፡፡ ሚኒስትሩ የሀገሪቱ ፕሬዝዳንት ሲርል ራማፎዛ በ2018 (እ.አ.አ) የግል ዘርፉን ለማጠናከር፣ በመንግሥት የተያዙ ድርጅቶችን ወደ ግል ለማዞር፣ እና የግል ኢንቨስትመንቶች እንዲጠናከሩ የሠሩት ማሻሻያ ጠንካራ እንደነበር አስታውሰዋል፡፡ እያሽቆለቆለ የመጣውን ኢኮኖሚ እንዲያንሠራራ 90 በመቶ የሀገሪቱን ኤሌክትሪክ ኃይል የሚያቀርበውን ተቋም ጨምሮ ሌሎች የግል ኢንቨስትመንቶች ምቹ ሁኔታ እንዲያገኙ ዕድል ለመፍጠር እየሠሩ መሆናቸውን አስታውቀዋል፡፡ምንጭ፡-ሲ ጂ ቲ ኤን
በግርማ ተጫነ